“Canta Juegos, el musical”, arriba al Tívoli el 27 de desembre
2025-07-24

Les portes del Centre Cultural Tívoli de Burjassot s’obriran, diumenge que ve 27 de desembre, per acollir la música i la diversió de “Canta Juegos, el musical”, que arriba al municipi de la mà del grup Scenasound. Hi haurà dues sessions, a les 12h i a les 18h.

El preu de les entrades, que poden adquirir-se a través d’Instan Ticket, és de 8,50€, en venda anticipada, mentre que el dia de l’espectacle en taquilla, tindran un preu de 10,50€. Les entrades són numerades i els xiquets paguen entrada a partir d’un any.

Canta Juegos oferirà al públic un divertit i impactant espectacle pedagògic i musical desenvolupat per especialistes en l’estimulació psicomotriu i el treball psicopedagògic. Pensat per a xiquets i xiquetes d’entre 0 a 6 anys, l’espectacle utilitza la música i el moviment per a motivar la imaginació dels menuts de la casa.

Fantasia, joc, rialles, bon humor…tot tindrà cabuda en aquesta divertida vesprada programada per al gaudi dels xiquets i les xiquetes de Burjassot.